[{"text_idx": "#000013", "text": "Bydd Gareth Davies am wneud ei 200fed ymddangosiad i\u2019r Scarlets ar o\u0302l iddo gael ei henwi yn yr ochr i wynebu Caerfaddon yn ge\u0302m Cwpan Pencampwyr Heineken ar ddydd Sadwrn (gc 15:15; BT Sport)."}, {"text_idx": "#000015", "text": "Mae Davies yn un o\u2019r naw chwaraewr rhyngwladol a gymerodd rhan yng Nghwpan Cenhedloedd yr Hydref sydd wedi\u2019i chynnwys yn yr XV i ddechrau."}, {"text_idx": "#000019", "text": "Ymysg yr eilyddion mae Rob Evans, Marc Jones a Javan Sebastian ar gyfer y rheng flaen, y clo 21 oed Morgan Jones fydd yn gwneud ei ymddangosiad Ewropeaidd cyntaf os yw\u2019n dod oddi\u2019r fainc, wrth i Josh Macleod wella o\u2019i anaf llinyn y gar a gafwyd ym mis Hydref. Kieran Hardy, Angus O\u2019Brien a Jonathan Davies sydd ar y fainc i\u2019r tri o\u0302l."}, {"text_idx": "#000021", "text": "Mae\u2019r chwaraewyr a wnaeth brofi\u2019n bositif am Covid-19 rhai wythnosau yn o\u0302l ar hyn o bryd yn cwblhau rhaglen dychwelyd-i-chwarae gan ddilyn canllawiau iechyd cyhoeddus ac nad oedden ar gael i chwarae."}, {"text_idx": "#000022", "text": "Dywedodd prif hyfforddwr y Scarlets Glenn Delaney: \u201cMae cynnal parhad wedi bod yn bwysig wrth ddewis y chwaraewyr a gwobrwyo am eu ffurf yn yr wythnosau yn arwain at ddechrau Cwpan y Pencampwyr."}, {"text_idx": "#000023", "text": "\u201cYn anffodus, mae rhai o\u2019r bois wedi dychwelyd o\u2019r gamp gydag anafiadau ac felly bydd angen monitro hynny dros yr wythnos sydd i ddod. Er hynny, rydym wedi cael wythnos dda; roedd hi\u2019n braf i gael gweddill y bois yn o\u0302l ar ddydd Iau ac rydym yn edrych ymlaen at weld beth sydd i ddod wrth gystadlu yn un o\u2019r lleoliadau gorau yn y gystadleuaeth."}, {"text_idx": "#000024", "text": "\u201cRydym yn ymwybodol o faint mae\u2019r gystadleuaeth Ewropeaidd yn golygu i\u2019r Scarlets ac i\u2019n cefnogwyr. Rydym yn caru\u2019r gystadleuaeth hon, a rhoi ein gorau glas iddi.\u201d"}]